جینین هێنیس -پلاسخارت، نوێنەری تایبەتی سکرتێری گشتی نەتەوە یەکگرتووەکان ڕێوڕەسمی ساڵیادی بێسەروشوێنکردنی بارزانییەکان لە ساڵی ١٩٨٣ | نەتەوە یەکگرتووەکان له‌ عيراق
بەرەو ناوەڕۆکی سەرەکی بڕۆ
هه‌ڵبژاردنى عيراق | ئۆكتۆبه‌رى 2021
Close alert banner
بەخێر بێن بۆ نەتەوە یەکگرتووەکان
English
العربية
کوردی
UN Logo
نەتەوە یەکگرتووەکان
عيراق
نەتەوە یەکگرتووەکان
عيراق
دۆزينه‌وه‌ى داتاى نه‌ته‌وه‌ يه‌كگرتووه‌كان، سه‌رچاوه‌كان، هه‌واڵه‌كان و زياتر...
Submit search
دەربارەی ئێمە
دەربارەی نەتەوە یەکگرتووەکان
نه‌ته‌وه‌ يه‌كگرتووه‌كان له‌ عيراق
قەوارەکانی نەتەوە یەکگرتووەکان له‌ عيراق
يونامى
نووسینگەی هەماهەنگیکارێ نیشتەجێ
تیمەکەمان له ‌عيراق
پەیوەندیمان پێوه‌بکە
گروپی گەشەپێدانی بەردەوام
ئامانجەکانی گەشەپێدانی بەردەوام
كردارێك ئه‌نجام بده‌
چیڕۆکەکان
سەرچاوەکان
بڵاوکراوەکان
وێنه‌كان
ڤیدیۆکان
سەنتەری ڕۆژنامەوانی
لێدوانه‌ ڕۆژنامەوانیيه‌كان
وتارەکان
په‌يوه‌نديكردن به‌ راگه‌ياندنه‌كان
ڕووداوه‌كان
شوێنى تۆ
دەستپێک
/
سەنتەری ڕۆژنامەوانی
/
وتارەکان
/
جینین هێنیس -پلاسخارت، نوێنەری تایبەتی سکرتێری گشتی نەتەوە یەکگرتووەکان ڕێوڕەسمی ساڵیادی بێسەروشوێنکردنی بارزانییەکان لە ساڵی ١٩٨٣
وتار
جینین هێنیس -پلاسخارت، نوێنەری تایبەتی سکرتێری گشتی نەتەوە یەکگرتووەکان ڕێوڕەسمی ساڵیادی بێسەروشوێنکردنی بارزانییەکان لە ساڵی ١٩٨٣
٣٠ تەمووز ٢٠٢٢
٣٠ تەمموز ٢٠٢٢
پایەداران،
خانمان، بەڕێزان
ئێمە لێرەین بۆ ئەوەی بە پەژارەیەکی زۆرەوە یادی کارەساتی ٣٩ ساڵ پێش ئێستای بێسەروشوێنکردنی ٨٠٠٠ کوڕ و پیاوی بارزانی بکەینەوە . ئەوان لەبەرچاوان وون بوون و جارێکی تر نەبینرانەوە .
هەروەك چۆن یادی ئەوانە دەکەینەوە کە کارەساتبارانە ژیانیان لە دەستدا، ئاواش بیرمان لای خانەوادە و هاوڕێکانیانە، کە تائێستا زۆربەیان چاوەڕوانی دەرکەوتنی ڕاستییەکان دەکەن، دوای ئەوەی بێبەزەییانە بێبەشکران لە ماڵئاواییکردن لە خۆشەویستانیان.
ئازاری نەزانینی ئەوەی چی ڕوویداوە و ئازاری چاوەڕوانی و هیوا، هیچ وشە و دەڕبڕینێك نیە بتوانێ گوزارشت لەو کۆژانانە بکات کە ئەو خانەوادانە چەشتوویانە. نەخێر بە دڵنیاییەوە نیە. بە شێوەیەکی سادە هیچ وشەیەك ناتوانێت وەسفی هەست و سۆزی نائومێدییەکی قووڵ بکات.
ئەمڕۆ، یادی گەرانەوەی روفاتی ١٠٠ بارزانی دەکەین، کە ئەمە سێیەم جارە. لە نێوان ساڵی ٢٠٠٤ و ٢٠٠٥دا روفاتی نزیکەی ٥٠٠ بارزانی گەرێندرایەوە زێدی بابوباپیرانیان و لە ساڵی ٢٠١١ ەش روفاتی ٩٣ی تریش گەڕێندرایەوە دوا مەنزڵگای خۆیان. بەو پێیەی گەڕان تا ئێستاش هەر درێژەی هەیە، هیوادارین هەموو باوك و برا و مام و کوڕێك بدۆزریتەوە.
هەر وەك هەموو لایەک دەزانن، کارەساتە گەورەکە هەر بەوەندە ناوەستێت. ئەم ڕووداوە ناخهەژێنانە "شاڵاوی ئەنفال"یان بەدوادا هات کە بریتییە لە شاڵاوێکی کۆمەڵکوژی بەمەبەستی لەناوبردنی ژمارەیەکی زۆری لەڕادەبەدەری خەڵکی بێتاوان لەگەڵ بریندارکردن و پەکخستنی ژمارەیەکی زۆرتر کە تێیدا تەنها چەند خانەوادەیەکی کەمی کورد ڕزگاریان بوو.
ڕێوڕەسمی یادکردنەوەیەکی لەم جۆرەش، مانای یادکردنەوەی ئەو خۆشەویستانەیە کە گیانیان بەخت کرد. بێگومان، یادکردنەوەیەکی لەمجۆرەش بیرخەرەوەیەکی بەهێزیشە بۆ هەموومان بەوەی کە ئەم جۆرە کارە قێزەوەنانە لە ئایندەدا دووبارە نەبنەوە.
خانمان، بەڕێزان
ئەمڕۆ ١٠٠ پیاو و کوڕ هاتوونەتەوە زێدی خۆیان بۆ ئەوەی دواجار بە ئامادەبوونی کەسوکار و دۆستەکانیان بە خاك بسپێردرێن. ئێمە سەری ڕێزیان بۆ دادەنوێنین و هیواداریشین کە گەڕانەوەیان ببێتە مایەی دڵنەوایی بۆ ئەوانەی بە درێژایی ئەم ساڵانە لە گەڕاندابوون بۆ دۆزینەوەیان.
ئێوەش باش دەزانن کە فرەیی لە هەرێمی کوردستان و بگرە لە کۆماری عێراقیش وەکو بەهێزترین خاڵ ئاماژەی پێدەدرێت هەروەك چۆن ئەوەش دەزانن کە ئێمە لە دووڕێیانێکی گرنگداین سەبارەت بە خۆشگوزەرانی لێرە لە هەرێمی کوردستان و لە عێراقیشدا. بۆیە من لێرە تەنها دەتوانم جەخت لەسەر ئەوە بکەمەوە کە لە مەترسیدایە کە ئەویش بریتییە لەوەی کە هاوڵاتیان هەموو لە ئاشتی و خۆشگوزەرانی و شکۆمەندیدا بژین.
دەبا ڕێز لە هەموو ئەوانە بنێین کە گیانی خۆیان بەخت کرد بەوەی کە بە یەکەوە کار بکەین، ئەمە تەنها تاکە ڕێگەیە بۆ تیمارکردنی برینە قووڵەکانی ساڵانێکی زۆری شەڕ و ململانێ بۆ ئەوەی بتوانین هەلومەرجێك بڕەخسێنین کە تێیدا خەڵك لە سەقامگیری و ئاشتی و ڕێز لەیەکترگرتندا بژین.
لە کۆتاییدا، ئامادەبووانی خۆشەویست، من لە یادکردنەوەی ئەم قوربانییانەدا لە ناخەوە پشتگیری و هاوپشتی خۆمان بۆ ئەوانە دەردەبڕم کە بەردەوام دەکەونە ژێر کاریگەریی سەختی کرداری دڕاندانە و نامرۆڤانە. من جارێکی تر سۆزی گەرمی خۆم بۆ کەسوکار و دۆستانی بێسەروشوێنان دەردەبڕم لەگەڵ دەربڕینی سەرخۆشیشم بۆیان بەبۆنەی لەدەستدانی خۆشەویستانیان.
سوپاس...
وتار لە لایەن
جینین هێنیس-پلاسخارت
نێرده‌ى نه‌ته‌وه‌ يه‌كگرتووه‌كان بۆ هاريكارى عيراق
سەرۆکی نێردەی نەتەوە یەکگرتووەکان بۆ هاریکاری عێراق نوێنەری تایبەتی سکرتێری گشتی نەتەوە یەکگرتوەکان بۆ عێراق
twitter
ئەو ئامانجانەی لە ڕێگای ئەم دەستپێشخەریەوە پشتگیریان لێدەکرێت
ڕێکخراوە بەشداربووەکانی سەر بە نەتەوە یەکگرتووەکان لەم دەستپێشخەرییە
نێرده‌ى نه‌ته‌وه‌ يه‌كگرتووه‌كان بۆ هاريكارى عيراق
نێرده‌ى نه‌ته‌وه‌ يه‌كگرتووه‌كان بۆ هاريكارى عيراق
نەتەوە یەکگرتووەکان عيراق
بەخێر بێن بۆ ماڵپەڕی تیمی وڵاتی نەتەوە یەکگرتووەکان
نەتەوە یەکگرتووەکان لە عیراق بریتییە لە دوو نێردەی مەیدانیی (یونامی و یونیتاد) و ئاژانس و سندوق و بەرنامەکانی نەتەوە یەکگرتووەکان کە لەسەر ئاستی کۆمەڵگەیی و حکومی و نیشتیمانی کاردەکەن لە سەرانسەری کۆماری عیراقدا.
Footer menu
دەربارەی ئێمە دەربارەی ئێمە
زانیاری بەدەست بهێنە لەسەر ئەوەی کە نەتەوە یەکگرتووەکان لە وڵاتدا چی بۆ بەدەستهێنانی ئامانجەکانی گەشەپێدانی به‌رده‌وام دەکات.